(૧) ઇતિહાસ અને પુરાતત્ત્વ વિભાગમાં અમદાવાદની તવારીખ રજૂ થયેલી છે. પ્રાચીન નકશાઓ, મધ્યયુગીન પુરાતત્ત્વીય નમૂનાઓ, શાહી ફરમાન, સંપત્તિના દસ્તાવેજ, હવેલીના અવશેષો, સોલંકીકાળનાં કેટલાંક શિલ્પો વગેરે જોવા મળે છે. જૂના અમદાવાદના ફોટોગ્રાફ્સ, હાલનાં જાણીતાં સ્થાનિક સમાચારપત્રોનાં જૂના સમયનાં પ્રથમ પાનાં પ્રદર્શિત છે. ગાંધીજી વીથિકામાં આફ્રિકામાં ગાંધીજીને મળેલાં સન્માનપત્રો, ચરખો, શિલ્પ, તસવીરો પ્રદર્શિત છે. સરદાર પટેલનાં પણ તૈલચિત્રો અને ફોટોગ્રાફ્સ પ્રદર્શિત છે.